Dario Cologna

Dario Alonzo Cologna (født 1986) er en sveitsisk tidligere langrennsløper. Han har fire OL-gull, ett VM-gull, og har vunnet både verdenscupen og Tour de Ski fire ganger.

 Karriere 
Cologna deltok for første gang i junior-VM i 2004, der han kom på 24.-plass på 10 km. Et år senere kom han på 23.-plass på samme distanse, og på 23.-plass i den påfølgende jaktstarten. Han tok sin første medalje under junior-VM 2006 i Kranj, der han tok bronse på 10 km klassisk etter Petter Northug og Martin Jakš.

I sesongen 2006/07 tok han sine første poeng i verdenscupen under avslutningsrennene i Falun. Han fikk sin første topp 10-plassering på 30 km fristil i Rybinsk i 2008. Den første pallplasseringen i verdenscupen kom i franske La Clusaz 6. desember 2008. Da ble han nummer to på 30 km fristil fellesstart, kun slått i spurten av Petter Northug.

Cologna var en av favorittene i Tour de Ski 2008/09 siden han lå på andreplass i verdenscupen før Tour de Ski. I tillegg hadde han tatt mange verdenscup-poeng i både sprint og distanserenn i begge stilartene i forkant av Tour de Ski. Han levde opp til forventningene og tok ledelsen allerede da han vant den andre etappen, etter å ha blitt nummer to på den første. Cologna økte ledelsen med en åttendeplass på etappe tre, sprinten i fri teknikk i Praha. Han beholdt den også gjennom etappe fire, fem og seks, før han vant Tour de Ski på mesterlig vis på siste etappe, 59 sekunder foran Petter Northug som nummer to.

Etter verdensmesterskapet var det en stor duell mellom Cologna og Northug om verdenscupen sammenlagt. Northug tok mange verdenscuppoeng under rennene i Lahtis og Granåsen, og han ledet før verdenscupfinalen i Sverige. Der slo Cologna voldsomt tilbake. Han vant en etappeseier, verdenscupfinalen sammenlagt, men størst av alt var at han vant verdenscupen sammenlagt.

I Vinter-OL 2010 i Vancouver tok Cologna gull på åpningsdistansen 15 km fristil med intervallstart. Han var den første sveitser som har tatt et langrennsgull i et olympisk mesterskap.

Sesongen 2010/11 vant Cologna Tour de Ski sammenlagt for andre gang, han vant også verdenscupen sammenlagt samme året for andre gang. VM 2011 i Holmenkollen ble en enorm nedtur for Cologna med niendeplass på sprinten, 24.-plass på 30-kilometeren med skibytte, 25.-plass på 15-kilometeren, en svak stafettetappe og 20.-plass på femmila. 12. mars 2011 (uken etter VM) vant Cologna sin fjerde verdenscupseier i Lahtis foran Maurice Manificat og Vincent Vittoz på 20 km med skibytte.

Sesongen 2011/2012 vant han Tour de Ski for tredje gang, og han vant verdenscupen sammenlagt for tredje gang.

I Ski-VM 2013 i Val di Fiemme vant han gull på 30 km duatlon og sølv på 50 km klassisk. Før jul 2013 ble han skadet under trening, så han måtte stå over Tour de Ski 2013/14. Han rakk å komme tilbake til Vinter-OL 2014 i Sotsji og gikk inn til gull på den innledende 30 km duatlon. Cologna doblet gullbeholdningen på 15 km klassisk.

I Ski-VM 2015 i Falun gikk Cologna inn til sølvmedalje på 30 km skiathlon. Han var 0,4 sekunder etter den russiske gullvinneren Maksim Vylegzjanin.

Før Ski-VM 2017 i Lahtis var Cologna hemmet av en skade og klarte ikke å gå renn i klassisk stil. VM i fare for Dario Cologna: I beste fall går han berre femmila NRK Han stilte derfor kun opp på stafetten og femmila.Cologna dropper Holmenkollen Framtid i Nord

Sesongen 2017/18 vant han Tour de Ski for fjerde gang. Han vant femmila i Holmenkollen i 2018. Han ble nummer to sammenlagt i verdenscupen og vant distansecupen sesongen 2017/18.

Cologna la opp i 2022 og begynte som ekspertkommentator i SRF.

 OL-resultater 

Vancouver 2010
 15 km, fristil: 16px|Gull Gull 
 30 km dobbel jaktstart: 13.-plass
 50 km, klassisk: 10.-plass
 4 x 10 kilometer stafett: 10.-plass
 Lagsprint, fristil: 11.-plass

Sotsji 2014
 15 km, klassisk: 16px|Gull Gull 
 30 km dobbel jaktstart: 16px|Gull Gull
 50 km, fristil: 27.-plass
 Lagsprint, klassisk: 5.-plass
 Sprint, fristil: 25.-plass

 VM-resultater 
Val di Fiemme 2013
 30 km dobbel jaktstart menn: 16px|Gull Gull
 50 km klassisk menn: 16px|Sølv Sølv
Holmenkollen 2011
 15 km, klassisk: 25.-plass
 30 km, dobbel jaktstart: 24.-plass
 50 km, fristil: 20.-plass
 Sprint, fristil: 9.-plass

 Verdenscupseire som ikke er etappeseire i «tourer»
 Nr Dato Sted Distanse 1.    Tour de Ski 2008/09 sammenlagt 2.   Stockholm, Falun    Verdenscupfinalen 2008/09 sammenlagt 3.    Tour de Ski 2010/11 sammenlagt 4.   Lahtis    20 km med skibytte 5.   Rogla  Sprint fristil 6.    Tour de Ski 2011/12 sammenlagt 7.   Otepää    Sprint klassisk 8.   Otepää    15 km klassisk 9.   Lahtis    30 km duatlon 10.   Stockholm, Falun    Verdenscupfinalen 2011/12 sammenlagt 11.   Sotsji    30 km duatlon 12.   Rybinsk    15 km klassisk med intervallstart 13.   Tour de Ski 2017/18 sammenlagt 14.   Seefeld in Tirol   15 km fristil, fellesstart 15.   Holmenkollen   50 km fristil
I tillegg har han elleve etappeseire i tourer.

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2006/07  6  145.  6  94.  -  - 2007/08  193  37.  113  35.  76  37. 2008/09  1346  1.   541  2.  205  9. 2009/10  885  4.  384  4.  197  13. 2010/11  1566  1.   706  1.   180  12. 2011/12  2216  1.   1052  1.   404  6. 2012/13  1364  3.  644  2.  210  9. 2013/14  80  67.   80  41.   -  - 2014/15  1103  1.  821  1.   18  64. 2015/16  335  23.  248  20.  47  42. 2016/17  788  7.  424  9.  24  54. 2017/18  1290  2.  698  1.   44  38. 2018/19  334  23.  228  19.  10  69.

 Se også 
Liste over mestvinnende vinterolympiere
Liste over mestvinnende verdenscupvinnere i skisport

 Referanser 

 Eksterne lenker 

 Dario Colognas hjemmeside

Kategori:Sveitsiske langrennsløpere
Kategori:Sveitsiske mestere
Kategori:Olympiske mestere for Sveits
Kategori:Verdensmestere i langrenn
Kategori:Tour de Ski-vinnere
Kategori:U23-verdensmestere i langrenn
Kategori:Deltakere under Ski-VM 2009
Kategori:Medaljevinnere under Vinter-OL 2010
Kategori:Deltakere for Sveits under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Medaljevinnere under Vinter-OL 2014
Kategori:Deltakere for Sveits under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Medaljevinnere under Vinter-OL 2018
Kategori:Deltakere for Sveits under Vinter-OL 2018
Kategori:Langrennsløpere under Vinter-OL 2018
Kategori:Deltakere for Sveits under Vinter-OL 2022
Kategori:Langrennsløpere under Vinter-OL 2022
Kategori:Personer fra kanton Graubünden
Kategori:Deltakere under Ski-VM 2021
Kategori:Vinnere av Holmenkollmedaljen
Kategori:Olympiske medaljevinnere i langrenn